বেলুচিস্তান মুক্তিবাহিনী
বেলুচিস্তান মুক্তিবাহিনী ( উর্দু: بلوچستان لبریشن آرمی‎‎; সংক্ষেপিত বিএলএ; বেলুচ লিবারেশন আর্মি নামেও পরিচিত) পাকিস্তান ও আফগানিস্তান ভিত্তিক একটি যুদ্ধরত বেলুচ সংগঠন। বিএলএ পাকিস্তান, যুক্তরাজ্য কর্তৃক একটি সন্ত্রাসী সংগঠন হিসাবে তালিকাভুক্ত, ২০০৪ সাল থেকে বেলুচ জনগণের সমান অধিকার এবং স্বনির্ভরতার দাবিতে বিএলএ পাকিস্তান সরকারের বিরুদ্ধে একটি সশস্ত্র সংগ্রাম করছে। পাকিস্তান এদের দাবি, কয়েক দশক ধরে দমন করে রেখেছে। বিএলএ প্রধানত পাকিস্তানের বৃহত্তম প্রদেশ বেলুচিস্তানে পরিচালিত হচ্ছে, যেখানে এটি পাকিস্তান সশস্ত্র বাহিনীর বিরুদ্ধে হামলা চালায়। ২০০০ সালের গ্রীষ্মকালে বেলুচ মুক্তিবাহিনী সরকারি কর্তৃপক্ষের উপর ধারাবাহিক ভাবে বোমা হামলার দাবি করার পর জনসমক্ষে পরিচিত হয়েছিল।